CELEX: 51996PC0199(02)
Language: el
Date: 1996-05-13
Title: ΠΡΟΤΑΣΗ ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του βασικού κανονισμού σχετικά με το πρόγραμμα Νεολαία για την Ευρώπη ΙΙΙ ώστε να περιληφθεί και η Τουρκία μεταξύ των δικαιούχων χωρών

Avis juridique important

|

51996PC0199(02)

ΠΡΟΤΑΣΗ ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του βασικού κανονισμού σχετικά με το πρόγραμμα Νεολαία για την Ευρώπη ΙΙΙ ώστε να περιληφθεί και η Τουρκία μεταξύ των δικαιούχων χωρών  /* COM/96/0199 ΤΕΛΙΚΟ - COD 96/0131 */  

Επίσημη Εφημερίδα αριθ. C 186 της 26/06/1996 σ. 0009

Πρόταση απόφασης του Ευρωπαϊκού Κοινοβουλίου και του Συμβουλίου για την τροποποίηση του  βασικού κανονισμού σχετικά με το πρόγραμμα Νεολαία για την Ευρώπη ΙΙΙ ώστε να περιληφθεί και η  Τουρκία μεταξύ των δικαιούχων χωρών(96/C  186/10)COM(96) 199 τελικό - 96/0131(COD) (Υποβλήθηκε από την Επιτροπή στις 13 Μαΐου 1996)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ  ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 126, την πρόταση της Επιτροπής, τη γνώμη της Οικονομικής και Κοινωνικής Επιτροπής, τη γνώμη της Επιτροπής των Περιφερειών, Αποφασίζοντας σύμφωνα με τη διαδικασία του άρθρου 189  Β της συνθήκης, Εκτιμώντας: την απόφαση αριθ. 818/95/ΕΚ του Ευρωπαϊκού Κοινοβουλίου και του Συμβουλίου, της 14ης Μαρτίου 1995,  για τη θέσπιση του προγράμματος κοινοτικής δράσης «Νεολαία για την Ευρώπη ΙΙΙ» 7ότι η Τουρκία  είναι συνδεδεμένη χώρα, της οποίας οι δεσμοί με την Κοινότητα ενισχύθηκαν πολύ με την έναρξη ισχύος  της οριστικής φάσης της τελωνειακής ένωσης 7ότι πρέπει να ενισχυθούν οι οικονομικοί και εμπορικοί  δεσμοί που καθιερώνει η τελωνειακή ένωση, μέσω στενότερης συνεργασίας στον τομέα της εκπαίδευσης,  της κατάρτισης και της νεολαίας, ΑΠΟΦΑΣΙΖΟΥΝ: Άρθρο 1 Το άρθρο 7 παράγραφος 4 δεύτερη πρόταση της απόφασης αριθ. 818/95/ΕΚ  του Ευρωπαϊκού Κοινοβουλίου και του Συμβουλίου, της 14ης Μαρτίου 1995, αντικαθίσταται από το  ακόλουθο κείμενο: «Το παρόν πρόγραμμα είναι ανοικτό στη συμμετοχή της Κύπρου και της Μάλτας βάσει πρόσθετων πιστώσεων  σύμφωνα με τους ίδιους κανόνες που εφαρμόζονται για τις χώρες της ΕΖΕΣ και της Τουρκίας με  διαδικασίες που θα συμφωνηθούν με τις χώρες αυτές.» Άρθρο 2 Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα  των Ευρωπαϊκών Κοινοτήτων.